અને વાત એમ જ છે. પ્રમુખસ્વામી મહારાજે મને 1986થી સત્સંગની સેવા આપી છે. 1985થી અમારી આજુબાજુનાં આદિવાસી ગામોમાં સત્સંગ કરાવવા જતો ત્યારે ચાલીને જતો. 8-10 કિ.મિ. ચાલતાં ચાલતાં સત્સંગ કરાવવા જવાનો આનંદ આવતો. ’92-’93 પછી સાઇકલ આવી, એટલે સાઇકલ ચલાવીને 12-13 કિ.મિ. સત્સંગ કરાવવા જઈએ. વચમાં ક્યારેક વાઘ-રીંછ પણ મળે, પણ ‘સ્વામિનારાયણ સ્વામિનારાયણ’ બોલતાં બોલતાં નીકળી જઈએ. સ્વામીબાપાની કૃપાથી હમણાં વળી મોટરસાઇકલ લીધી છે. એટલે 16-17 કિ.મિ. દૂર સત્સંગ કરાવવા જાઉં છું.